text: Sikker p-plads bruges ikke meget
  20 september 2012 kl. 15.22
  Et nyt topsikret rastepladsanlæg i Padborg står næsten tomt hen.
  I dag mødtes transportbranchen for tredje gang for at diskutere den stigende kriminalitet i transportsektoren. 
  Mens antallet af diesel- og varetyverier stiger, står et nyt topsikret rastepladsanlæg i Padborg næsten ubrugt hen. 
  Det topsikrede rastepladsanlæg i Padborg blev indviet i maj. 
  Anlægget har maksimalt 150 overnattende lastbiler på en måned. Med plads til 50 overnattende lastbiler om dagen betyder det, at 1500 lastbiler reelt kunne bruge anlægget på en måned. 
  Mens lastbilerne bliver væk, har Syd og Sønderjyllands politi registreret en stigning i diseltyverier fra 448 i 2010 til 628 sidste år.
  I dag diskuterede transportbranchen forskellige initiativer mod tyverierne fra lastbiler, og den sikre rasteplads var med på dagsordenen. 
  Der skal nu gøres mere reklame for pladsen.
  